KANEMƆ YƐ Amharic Bicol Blɔfo Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Denmark Dutch Ga Georgia Germany Haitian Creole Hiligaynon Hungary Igbo Iloko Italia Korea Myanmar Ndebele Ngabere Norway Ossetia Poland Portuguese (Brazil) Quechua (Bolivia) Rarotongan Romania Sesotho (Lesotho) Setswana Silozi Slovak Slovenia Swahili Tatar Tsonga Turkey Ukrain\nGbɛtsɔɔmɔi: Tsu nifeemɔ nɛɛ he nii yɛ he ko ni yɔɔ dioo. Be mli ni okaneɔ ŋmalɛi lɛ, ŋɔɔ lɛ akɛ ofata mɛi ni yɔɔ nifeemɔ lɛ mli lɛ ahe. Feemɔ shihilɛ lɛ he mfoniri yɛ ojwɛŋmɔŋ. Feemɔ gbɛɛmɔi lɛ ahe mfoniri yɛ ojwɛŋmɔŋ. Nu nii ahe tamɔ bɔ ni mɛi ni yɔɔ nikanemɔ lɛ mli lɛ nu he lɛ. Ha amaniɛbɔɔ lɛ afee nɔ ni yɔɔ diɛŋtsɛ.\nMɛi titri ni yɔɔ sane nɛɛ mli: Yehowa Nyɔŋmɔ kɛ Mose\nEkukufoo: Yehowa fã Mose koni enyiɛ Israelbii lɛ ahiɛ kɛshi Mizraim.\n1 PƐIMƆ SHIHILƐ LƐ MLI.—KANEMƆ 2 MOSE 3:1-14; 4:1-17.\nTsɔɔmɔ bɔ ni onaa jwɛi ni shãa lɛ ohaa beni ofeɔ he mfoniri yɛ ojwɛŋmɔŋ lɛ.\nKɛ́ okwɛ lɛ te Mose fee ehiɛ tɛŋŋ, ni mɛɛ gbee ekɛwie beni enu ni Nyɔŋmɔ kɛ lɛ miiwie wiemɔi ni yɔɔ 2 Mose 3:4 lɛ?\nMɛɛ henumɔi oyɔseɔ yɛ Mose gbee mli beni ebiɔ Yehowa saji ni yɔɔ 2 Mose 3:11, 13 kɛ 4:1, 10 lɛ?\nOkɛ woji kɛ nibii krokomɛi ni akɛtaoɔ nii amli ní oyɔɔ lɛ atsu nii kɛtao wiemɔ ni ji, “Mi ji mɔ ni mi ji,” lɛ he saji babaoo. (2 Mose 3:14) Mɛni hewɔ Yehowa kɛ nakai wiemɔ lɛ tsu nii kɛha Mose hetoo beni Mose bi lɛ egbɛ́i lɛ? *\nKɛ́ okwɛ lɛ, mɛni hewɔ Mose shashao shi akɛ eeeya Farao ŋɔɔ lɛ? (Nɔ ni baawa bo: Kanemɔ 4 Mose 12:3.)\nMɛni hewɔ ekolɛ Mose shashao shi akɛ eeeya enyɛmimɛi Israelbii lɛ aŋɔɔ lɛ?\nBɔ ni ewaaa akɛ mɔ ko aaanu he akɛ ejeee mɔ ni sa kɛha nɔ ko feemɔ.\nHekɛnɔfɔɔ ni Yehowa yɔɔ yɛ bo kɛ onyɛmɔi amli.\nYɛ oshihilɛ mli lɛ, mɛɛ nibii nɛkɛ onuɔ he akɛ onyɛŋ ofee?\nMɛɛ gbɛi anɔ Yehowa Nyɔŋmɔ baanyɛ ekɛ bo atsu nii yɛ nibii komɛi ni onyɛɛɛ ofee lɛ fɛɛ sɛɛ?\nKɛ́ ootao ojie sane nɛɛ kɛjɛ Intanɛt lɛ nɔ, loo oprinti lɛ, yaa www.jw.org\n^ kk. 14 Yehowa Odasefoi feɔ woji kɛ woji bibii babaoo ni baanyɛ aye abua bo ní opɛi Biblia lɛ mli kɛya shɔŋŋ. Kɛ́ ootao enɛ he saji babaoo lɛ, bi Yehowa Odasefoi ni yɔɔ he ni oyɔɔ lɛ, loo ŋmaa kɛyaha mɛi ni feɔ wolo tɛtrɛɛ nɛɛ.